Nefren asentel-agi acku d leqdic i xeddment aṭas tlawin n Leqbayel zik, maca tineggura-a yebda yettewattu, imi imdanen ddan d tudert tatrart, ttaɣen-d kan ayen d-ittasen seg berra ɣef way-a nebɣa ad nesseḥbiber fell-as akken ur yettruḥu ara, ad nessnerni n tamussni-nneɣ seg leqdic aqbur ixeddmen s ufus. Neɛreḍ ad d-negmer ayen i d-mazal di cfawat n kra n temɣarin, d ageruj ara d-neǧǧ i tsuta i d-ileḥḥun .